# ELŐTERJESZTÉS



**BALATONMÁRIAFÜRDŐ KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

2018. JANUÁR 22-EI NYILVÁNOS ÜLÉSÉRE

**TÁRGY:**

**Balatonmáriafürdő Vilma u. 98. szám alatti ingatlan tulajdonjogának megszerzése**

**ELŐADÓ:**

**GALÁCZ GYÖRGY**

**POLGÁRMESTER**

ELŐTERJESZTÉS

**Készült**: Balatonmáriafürdő Község Önkormányzat Képviselő-testületének 2018. január 22-i nyilvános testületi ülésére

**Tárgy:** Balatonmáriafürdő, Vilma u. 98. szám alatti ingatlan tulajdonrészének megszerzése

**Tisztelt Képviselő-testület!**

Balatonmáriafürdő Község Önkormányzat Képviselő-testülete a 41/2016.(III. 21.) számú határozata alapján döntött arról, hogy a Balatonmáriafürdő, Vilma utca 98. sz. 157/2 hrsz. alatti osztatlan közös tulajdonú ingatlant meg kívánja szerezni ajándékozási szerződés útján két ingatlantulajdonos felajánlása végett. Dr. Dúll Alán ügyvéd úr a 2016. évben felkereste az ingatlan tulajdonosokat, akiket tájékoztatott, hogy tulajdoni illetőségükről való lemondás előtt ügyvéd által ellenjegyzett ajándékozási szerződés megkötésére van szükség, melyek közül 5 tulajdonossal 2016. évben már megkötötte az önkormányzat a szerződést, valamint a 76/2017.(IV.10.). számú határozattal Vadnai Lajossal is meg lett szűntetve a közös tulajdonrész 808.000 Ft megváltási árban.

Tájékoztatom a testületet továbbá arról, hogy Szilvási Norbert, a Balatonmáriafürdő Vilma u. 98. szám alatti ingatlan 3/36 arányú tulajdonjogát a mellékelt 2018. január 15. napján kötött szerződés szerint az önkormányzat részére szintén elajándékozta, melynek jóváhagyása szükséges a testülettől, hogy a szerződés hatályba léphessen.

*Az adásvételi szerződés az előterjesztés mellékletét képezi.*

*Kérem a Tisztelt Képviselő-testületet a határozati javaslatot elfogadni szíveskedjen.*

**Határozati javaslat:**

Balatonmáriafürdő Község Önkormányzati Képviselő-testülete a Balatonmáriafürdő belterület 157/2 hrsz. alatt felvett „hétvégi ház, udvar” megnevezésű 909 m2 alapterületű Balatonmáriafürdő Vilma u. 98. szám alatt ingatlan tekintetében jóváhagyja az előterjesztés szerinti 939-24-4/2016. D. számú ajándékozási szerződést Szilvási Norbert, 3529 Miskolc, Ifjúság út 10. II/1. szám alatti lakos – ajándékozó- és Balatonmáriafürdő Község Önkormányzata -megajándékozott - között.

Határidő: 2 nap értesítésre

Felelős: Galácz György polgármester

Balatonmáriafürdő, 2018. január 19.

Galácz György sk.

polgármester