**ELŐTERJESZTÉS**

****

**BALATONMÁRIAFÜRDŐ KÖZSÉG**

**ÖNKORMÁNYZAT**

**KÉPVISELŐ-TESTÜLETÉNEK**

**2018. JANUÁR 22-I NYILVÁNOS ÜLÉSÉRE**

**TÁRGY:**

**Helyi Választási bizottság tagjainak felülvizsgálata**

**ELŐADÓ:**

**Mestyán Valéria**

**helyi választási iroda vezető**

**ELŐTERJESZTÉS**

**Készült:** Balatonmáriafürdő Község Önkormányzati Képviselő-testületének 2018. január 22-i nyilvános testületi ülésére

**Tárgy:** Választási Bizottság tagjainak felülvizsgálata

**A választási eljárásról szóló 2013. évi XXXVI. törvény értelmében**: A választási bizottságok a választópolgárok független, kizárólag a törvénynek alárendelt szervei, amelyeknek elsődleges feladata a választási eredmény megállapítása, a választások tisztaságának, törvényességének biztosítása, a pártatlanság érvényesítése és szükség esetén a választás törvényes rendjének helyreállítása.

A választási bizottságnak csak a településen lakcímmel rendelkező, a központi névjegyzékben szereplő választópolgár lehet tagja.

A bizottságnak nem lehet tagja: a köztársasági elnök, a háznagy, képviselő, alpolgármester, jegyző, másik választási bizottság tagja, választási iroda tagja, a Magyar Honvédséggel szolgálati jogviszonyban álló személy, valamint jelölt. Továbbá nem lehet a választási bizottság választott tagja az előzőeken túl párt tagja, a választókerületben jelöltet állító jelölő szervezet tagja, a választókerületben induló jelölt hozzátartozója, a központi államigazgatási szervekről, valamint a Kormány tagjai és az államtitkárok jogállásáról szóló törvény szerinti központi államigazgatási szervvel vagy a választási bizottság illetékességi területén hatáskörrel rendelkező egyéb közigazgatási szervvel kormányzati szolgálati jogviszonyban, szolgálati vagy más, munkavégzésre irányuló jogviszonyban álló személy a közalkalmazott kivételével, állami vezető.

A választott és megbízott tagok jogai és kötelezettségei azonosak.

A választási bizottság választott tagjait tiszteletdíj illeti meg.

A választási bizottság öt tagjára és szükséges számban póttagok személyére a helyi választási iroda vezetője tesz javaslatot. A választási bizottság tagjaira és póttagjaira tett indítványhoz módosító javaslat nem nyújtható be. A választási bizottság tagjainak és póttagjainak megválasztásáról egy szavazással dönt a képviselő-testület.

A korábbi választási bizottság tagjainak javaslom, hogy a képviselő-testület is köszönje meg több választási ciklusban végzett munkájukat.

A fentiek alapján javaslatot teszek Balatonmáriafürdő választási bizottság tagjaira és póttagjaira.

**Határozati javaslat:**

1. Balatonmáriafürdő Község Önkormányzati Képviselő-testülete a választási eljárásról szóló **2013. évi XXXVI. törvény 25.§ (2) bekezdése alapján Balatonmáriafürdő településen a Helyi Választási Bizottság tagjainak**:

Tengerdiné Bausz Erika Balatonmáriafürdő Ady u. 6.

Bárdióné Berkes Judit Balatonmáriafürdő Fűzfa u. 4.,

Horváth Edina Rita Balatonmáriafürdő Hullám u. 144.

Lőcziné Gaál Gyöngyi Balatonmáriafürdő Ady u. 18.

Molnárné Márkó Melinda Balatonmáriafürdő Nefelejcs u. 170. szám alatti lakosokat

**póttagoknak:**

Fall Olívia Balatonmáriafürdő Ady u. 31.,

Oltiné Baranyai Melinda Balatonmáriafürdő Vilma u. 15/B.

Vidák Bernadett Balatonmáriafürdő Petőfi u. 64. szám alatti lakosokat megválasztja.

**Határidő:** 2018. január 31.

**Felelős:** Mestyán Valéria HVI vezető

1. Balatonmáriafürdő Község Önkormányzat Képviselő-testülete megköszöni Pápa Jánosné, Hamberger Zoltánné, Szabó György Béláné, Makár Józsefné és Némethné Ihász Ágota balatonmáriafürdői lakosoknak több választási ciklusban való közreműködését, munkáját, melyet esküjükhöz híven végeztek.

**Határidő:** 2018. január 31.

**Felelős:** Mestyán Valéria HVI vezető

Mestyán Valéria sk.

HVI vezető